**Matúš Kučera**

- historik, odborník na stredoveké dejiny, spisovateľ a vysokoškolský pedagóg,

- vyštudoval slovenčinu a históriu na Filozofickej fakulte v Bratislave,

- v roku 1992-1993 bol minister školstva,

- jeho knihy zaujmú vďaka rozprávačskému štýlu, glosami a postrehmi, ktorými osvetľuje naše dejiny, a „suché“ historické fakty mení na dobrodružné čítanie

Tvorba:

- je autorom početných vedeckých kníh určených pre širokú verejnosť, k najznámejším dielam patria knihy:

* ***Slovensko po páde Veľkej Moravy***
* ***Postavy veľkomoravskej histórie***
* ***Cesta dejinami***
* ***Stredoveké Slovensko***
* ***Slovensko okolo roku 1 000***

**Konštantín a Metod**

**Z knihy**: Postavy veľkomoravskej histórie

**Lit. forma**: próza

**Lit. druh**: epika

**Lit. žáner**: populárno-náučná literatúra (literatúra faktu)

**Téma**: Konštantín a Metod – priblíženie ich života.

**Hl. myšlienka**: Autor sprostredkúva informácie o významných historických osobnostiach. Prevažuje informačná funkcia textu nad estetickou.

**Konštantín Filozof**

- byzantský filozof, teológ, misionár, jazykovedec, prekladateľ, zakladateľ slovanského písomníctva,

- jeho brat bol Metod, meno Cyril prijal tesne pred smrťou,

- v roku 849 bol vysvätený za kňaza a prednášal filozofiu na cisárskej univerzite v Konštantinopole,

- v roku 863 ho cisár Michal III. vyslal s bratom Metodom na Veľkú Moravu

**Metod**

- o jeho živote sa vie len málo, absolvoval štúdium práv na univerzite v Konštantínopole,

- sprevádzal svojho brata ku kniežaťu Rastislavovi,

- v roku 867 bol v Ríme vysvätený za kňaza,

- v roku 869 bol vymenovaný za veľkomoravsko-panónskeho arcibiskupa

Tvorba Konštantína a Metoda

Prekladová literatúra – K a M prekladali do staroslovienčiny náboženskú literatúru: *misál, evanjeliá,* *breviár, žaltár*. Tieto preklady sa zachovali len v odpisoch z 10. A 11. Storočia.

Pôvodná literatúra – patrí sem : **Proglas** (= Predslov) – napísal Konštantín. Je to veršovaný *predslov k prekladu Evanjelia*. *Je to prvá slovanská báseň*. Oslavuje preklad Písma a vyzdvihuje slovanský jazyk ako prostriedok vzdelanosti.

**Toto ďalej si len prečítajte!**

***Na doplnenie informácií***

**Hlaholika**

- dnes už nepoužívané písmo Slovanov, neskôr sa z nej vyvinula cyrilika (azbuka),

- vytvoril ju Cyril (Konštantín) zo Solúna, tvorila základ vzdelanosti a kultúry Veľkej Moravy,

- najdlhšie sa udržala v Chorvátsku, v závislosti od verzie mala hlaholika približne 40 znakov,

- vznikla z malých písmen gréckej abecedy a zo 14 pravdepodobne orientálnych znakov

- po vyhnaní Metodových žiakov z Veľkej Moravy ju nahradila latinka a v Bulharsku a Chorvátsku cyrilika

**Staroslovienčina**

- najstarší slovanský spisovný jazyk, vznikla na základe macedónskeho nárečia používaného v okolí Solúna

- zmenená sa používa aj dnes, najmä ako bohoslužobný jazyk gréckokatolíckych a pravoslávnych cirkví,

-Otčenáš napísaný v staroslovienčine:



Stredoveká literatúra odrážala feudálny spôsob života a náboženský svetonázor. Literárnou autoritou sa stala Biblia. Panovalo latinské: *ora et labora = modli sa a pracuj*.

**Literatúra v období Veľkej Moravy** – Knieža Rastislav(r.862) požiadal byzantského cisára Michala III. o vyslanie vierozvestov *Konštantína* a *Metoda*. Tí prišli naše územie **v roku 863** a hlásali kresťanstvo slovanským nárečím z okolia Solúna.

Význam ich činnosti: 1. zostavili prvé *slovanské písmo (hlaholiku)*

 2. založili prvý *slovanský literárny jazyk (staroslovienčinu)*

 3. vytvorili prvú *slovanskú prekladovú a pôvodnú literatúru*

Franskí kňazi obžalovali K a M a tvrdili, že hlásajú bludy. K a M išli obhájiť svoje učenie do Ríma a pápež ( Hadrián II.) potvrdil slovanskú bohoslužbu. Po Rastislavovi vládol knieža Svätopluk, ktorý zakázal slovanskú bohoslužbu. Po Metodovej smrti slovanská bohoslužba zanikla a jeho žiaci museli opustiť krajinu.

 **Moravsko – panónske legendy** – sú o živote K a M a pravdepodobne tieto legendy napísal ich žiak Kliment. Majú dve časti:

* ***Život svätého Konštantína*** – autor tu vykresľuje Konštantínovo detstvo, jeho štúdiá a prácu. Vyzdvihuje jeho nadanie, súcit s trpiacimi a neochvejnosť pri obhajovaní pravdy.
* ***Život svätého Metoda*** – zaoberá sa činnosťou Metoda vo Veľkej Morave.

Po zániku VM (10. Stor.) sa slovenské územie stalo súčasťou Uhorska. Uhorský štát sa orientoval na latinskú kultúru a vzdelanie. *Domáci jazyk* (= slovenské nárečia) používali poddaní, mešťania a zemani v hovorenej reči. Jazykom písomného prejavu v úradoch, v literatúre a v náboženstve bola *latinčina*. Písali sa hlavne legendy a kroniky. Najznámejšie sú:

**Legenda o svätom Svoradovi a Benediktovi** – pripisuje sa biskupovi Maurovi. Zaoberá sa životom svätého Svorada, ktorý vstúpil do benediktínskeho kláštora na Zobore v Nitre a neskôr žil ako pustovník na Skalke pri Trenčíne. Žil asketický život ( sebatrýznenie, pôst, telesná práca..) a po smrti konal zázraky. Napr. vzkriesil zabitého zbojníka. Jeho žiakom bol Benedikt. Zomrel krátko po Svoradovi. Zabili ho zbojníci.

**Legendy o svätom Štefanovi** – vykresľujú jeho boj s maďarskými kniežatami, ktorí boli pohania. Štefan chcel upevniť kresťanstvo v Uhorsku.

 **Anonymova kronika**

 **Kronika Šimona z Kézy** – kroniky prinášajú cenné informácie o živote v Uhorsku